**ОБРАЗЕЦ № 7**

**/за обособена позиция № 1 - № 6/**

**ПРОЕКТ НА ДОГОВОР**

Днес, .............................2016 г., между:

**АГЕНЦИЯ ПО ГЕОДЕЗИЯ, КАРТОГРАФИЯ И КАДАСТЪР,** със седалище: гр. София, 1618, ул. „Мусала” № 1, ЕИК 130362903, представлявана от **инж. СВЕТОСЛАВ НАКОВ - ИЗПЪЛНИТЕЛЕН ДИРЕКТОР и ПОЛИНА ЗАШЕВА – ГЛАВЕН СЧЕТОВОДИТЕЛ,** и наричанa по-долу **ВЪЗЛОЖИТЕЛ**, от една страна

**и**

**2. „………………………………” ЕИК ……………*,*** със седалище и адрес на управление:………………, наричано по-нататък в настоящия договор **ИЗПЪЛНИТЕЛ**,

на основание чл. 112 от Закон за обществени поръчки (ЗОП) и Решение   
№ ........................ на Изпълнителния директор на АГКК за извършено класиране и определяне на изпълнител се сключи настоящия договор за следното:

1. **ПРЕДМЕТ НА ДОГОВОРА.**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава да извърши за свой риск, по реда, при условията и в обхвата, определени с настоящия договор и приложенията към него, охрана на обекти на АГКК, за обособена позиция №........, наричана за краткост "Услугата".

**ІІ. ВЛИЗАНЕ В СИЛА И СРОК НА ДОГОВОРА. ПРЕДАВАНЕ И ПРИЕМАНЕ НА ОХРАНАТА.**

Чл. 2 (1) Договорът влиза в сила от датата на подписването му от страните, при срок за изпълнение на услугата – две години и начална дата на изпълнение – датата на поемане охраната на обектите, включени в техническата спецификация (Приложение № 1 към договора), за обособена позиция № ........

(2) Действително извършената услуга се удостоверява с приемо-предавателен протокол, подписан от представителите на страните до 5-то число на месеца, следващ отчетния. Протоколите се изготвят и подписват от упълномощени от страните лица за обектите.

(3) Предаването на обектите от ВЪЗЛОЖИТЕЛЯ на ИЗПЪЛНИТЕЛЯ, се осъществява с Протокол за поемане на охраната за всеки обект поотделно. В него се отбелязва състоянието на обекта, включителто площ, забележки, дата и час за поемане на охраната. Помещенията и наличното в тях оборудване се предават по опис.

(4) Предаването на обектите от ИЗПЪЛНИТЕЛЯ на ВЪЗЛОЖИТЕЛ след приключване срока на договора се извършва с Протокол за снемане на охраната за всеки обект поотделно. В него се отбелязва състояние на обекта, забележки, дата и час за снемане на охраната. Помещенията и наличното в тях оборудване се предават по опис.

(5) Протоколите по ал. 3 и ал. 4 се подписват от упълномощените лица от страна на ВЪЗЛОЖИТЕЛ и ИЗПЪЛНИТЕЛЯ.

**ІІІ. ЦЕНА И НАЧИН НА ПЛАЩАНЕ.**

Чл. 3 (1) Общата стойност на договора за изпълнение на възложената услуга е в размер на ................... лв. без ДДС (съгласно Приложение 4), формирана от стойностите на отделните изпълнени услуги за всеки месец, за всеки обект, по обособена позиция № ........., както следва: .......................................

(2) ВЪЗЛОЖИТЕЛЯТ заплаща цената по ал. 1, в лева, за извършване на услугата за даден месец в срок до 30-то число на месеца, следващ отчетния срещу представени фактура от ИЗПЪЛНИТЕЛЯ и двустранно подписан от упълномощени лица протокол за установяване на извършената работа.

(3) Сумата по ал. 2 включва всички разходи и такси по изпълнението на договора.

(4) Цената се заплаща по банкова сметка на ИЗПЪЛНИТЕЛЯ:

Банка: .........................................;

IBAN: .........................................;

ВIС: .........................................;

(5) При необходимост от изпълнение на допълнителни дейности и услуги по охрана, по посочените в документацията за участие опции, страните подписват споразумение за уреждане отношенията помежду си, при обща стойност на опциите – не повече от 20% от стойността на договора.

**IV. ПРАВА И ЗАДЪЛЖЕНИЯ НА СТРАНИТЕ**

Чл. 4. (1) ИЗПЪЛНИТЕЛЯТсе задължава:

1. да извършва посочените в Раздел I дейности, в съответствие с изискванията и условията, посочени в Техническата спецификация /Приложение № 1/ и офертата, със свой персонал и технически средства, като качеството на услугата отговаря на професионалните изисквания за този вид дейност;
2. да осигури достатъчно на брой охранителите с необходимата квалификация за качествено изпълнение на договора;
3. да организира и съгласува работата на охранителите;
4. да осигури специално униформена облекло на служителите от охраната, което ще се носи задължително по време на работа както и необходимите технически и помощни средств;.
5. да не заменя охранител без предварително писмено съгласие от страна на ВЪЗЛОЖИТЕЛЯ;
6. да приема и разглежда всички писмени възражения на ВЪЗЛОЖИТЕЛЯ относно недостатъците, допуснати при изпълнение на поръчката, и да ги отстранява за своя сметка;
7. да не разпространява служебна и вътрешна информация за администрацията, станала известна при и по повод извършване на охранителната дейност;
8. да осигури и поддържа постоянен персонал от ........................... лица, съобразно направеното Техническо предложение /Приложение № 2/;
9. да осигури за своя сметка допълнителен състав на охраната, в случай на отсъствие по каквато и да е причина на назначените служители;
10. при установяване на факти за подготвящи се, извършващи се или извършени престъпления, да вземе мерки за предотвратяване и пресичане на престъпните посегателства и залавянето на извършителите. В тези случаи ИЗПЪЛНИТЕЛЯТ незабавно уведомява органите на МВР и ръководството на ВЪЗЛОЖИТЕЛЯ.
11. да извърши необходимите персонални промени в охранителния състав, като резултат от възникнали основателни и обективни претенции от ВЪЗЛОЖИТЕЛЯ, по отношение на служителите на ИЗПЪЛНИТЕЛЯ;
12. да осъществява пропускателния режим в сградите на Агенция по геодезия, картография и кадастър, внасянето и изнасянето на стоково-материални ценности, пакети, нерегламентирани стоки и други, съобразно Вътрешни правила за охрана, утвърдени от Изпълнителния директор на АГКК.
13. да достави и монтира СОТ и ПИТ, ВН и КД в новооткрити обекти, при искане от ВЪЗЛОЖИТЕЛЯ, след предварително одобряване на цените по доставката и монтажа. При монтаж от ИЗПЪЛНИТЕЛЯ на СОТ и ПИТ техника, ВН и КД – гаранционния срок на същата е .......................................... / месеца/.
14. да осигури абонаментно поддържане и сервизно обслужване на извънгаранционната ПИТ и СОТ, инсталираната система за контрол на достъпа, включително и техниката за видеонаблюдение. Да представя на **ВЪЗЛОЖИТЕЛЯ** ежемесечно протоколи за изправността на СОТ и ПИТ, ВН и КД за всеки един обект;
15. да поеме и включи под охрана всички обекти, предмет на договора;
16. да извършва наблюдение на охраняваните обекти, регистрация, проверка и реагиране на сигналите от СОТ;
17. да осигури непрекъснат контрол на имуществото на ВЪЗЛОЖИТЕЛЯ, а при обектите охранявани със СОТ – при приета охрана / включена СОТ/;
18. да дава предписания на ВЪЗЛОЖИТЕЛЯ при необходимост от допълнително техническо усъвършенстване на съоръженията от инсталацията и отстраняване на други фактори, които възпрепятстват сигурността на охраната;
19. да поддържа и извършва профилактика на техническите съоръжения от инсталацията;
20. да подменя дефектиралите възли и детайли от инсталацията. При подмяна на повредени части, възли и детайли от СОТ и ПИТ, ВН и КД, същите се монтират след одобрение от ВЪЗЛОЖИТЕЛЯ.
21. да спазва минималните изисквания за охраната със СОТ, като се задължава да реагира на получен алармен сигнал от обектите на ВЪЗЛОЖИТЕЛЯ не по-късно от .............. минути (съгласно техническото предложение), и да предприеме необходимите действия за предотвратяване на кражба чрез взлом на имущество;
22. при обектите охранявани с физическа охрана, да осигури: недопускане и предотвратяване на неправомерно проникване на лица в охранявания обект, опазване имуществото на ВЪЗЛОЖИТЕЛЯ, намиращо се в охранявания обект, защита на живота и здравето на служителите на ВЪЗЛОЖИТЕЛЯ, на неговите посетители и клиенти от неправомерни посегателства, и осъществяване на пропускателен режим в охранявания обект;
23. да предприеме нужните мерки служителите, осъществяващи охраната на имуществото на ВЪЗЛОЖИТЕЛЯ, да познават правилата за ползване и експлоатация на ПИТ и СОТ, ВН и КД;
24. редовно да инструктира служителите си за процедурите за действие при противоправни посегателства върху имуществото на ВЪЗЛОЖИТЕЛЯ, възникване на пожар, наводнение или друго бедствие или авария, и за начините за уведомяване на съответните компетентни органи – полиция, пожарна и т.н.
25. да следи и редовно да инструктира и запознава служителите си с правилата на ВЪЗЛОЖИТЕЛЯ по отношение охраната на обектите;
26. да осигури на охранителния състав паник бутон;
27. да изготви и поддържа обектова документация, съгласно Закона за частната охранителна дейности и нормативната уредба в областта на охранителната дейност;

(2) ИЗПЪЛНИТЕЛЯТ има право:

1. да изисква от ВЪЗЛОЖИТЕЛЯ необходимото съдействие за точното и качествено изпълнение на договора;
2. да получи договореното възнаграждение в срок и размер съгласно Раздел III от този договор.

Чл. 5 (1). ВЪЗЛОЖИТЕЛЯТ е длъжен:

1. да осигури на ИЗПЪЛНИТЕЛЯ достъп до помещенията и да оказва необходимото съдействие за изпълнение на задълженията;
2. да определи отговорник и координатор за обекта и да укаже начина за връзка с него, като предостави на ИЗПЪЛНИТЕЛЯ данни за съответното отговорно лице;
3. да осигури електрозахранване на охранявания обект;
4. да осигури задължителна проверка на охраняваните помещения за укрили се лица, преди включване на обекта за охрана чрез СОТ;
5. да осигури достъп и предаване на обекта за включването му в охранителната система;
6. да осигури достъп до охранявания обект по всяко време на денонощието за отстраняване на евентуални неизправности по съоръженията и за проверка на помещенията при сигнал за проникване;
7. да пази в тайна станалите му известни средства, условия и начини за осъществяване на охрана.
8. писмено и предварително до 7 дни да уведомява ИЗПЪЛНИТЕЛЯ за:

- ремонт и промяна на конфигурацията в охраняваните помещения;

- промяна режима на охрана;

- промяна в собствеността, работното време, предмета на дейност, вида на охраняваното имущество и декларираната стойност на охраняваното имущество, както и при промяна на длъжностните лица;

1. незабавно да уведоми ИЗПЪЛНИТЕЛЯ при констатиране на неизправности по техническите съоръжения на охранителната система, прекъсване на електрозахранването, телефонната връзка и настъпването на каквито и да било обстоятелства, които явно затрудняват или правят невъзможна охраната на обекта със СОТ;
2. в случай на проникване в обекта незабавно да уведоми ИЗПЪЛНИТЕЛЯ на посочен от последния телефон, да запази местопроизшествието до идване на представители на ИЗПЪЛНИТЕЛЯ и органите, компетентни да извършват разследване;
3. при незалавяне на извършителя /при кражба и проникване в обекта/ да участвува в протоколирането и ревизията на обекта с представители на ИЗПЪЛНИТЕЛЯ и органите, компетентни да извършват разследване;
4. да отговаря за целостта и да опазва от повреди монтираните от ИЗПЪЛНИТЕЛЯ съоръжения и оборудване;
5. с цел осигуряване на надеждна охрана ВЪЗЛОЖИТЕЛЯТ се задължава да изпълнява дадените му от ИЗПЪЛНИТЕЛЯ предписания /инструкции/ по използването на СОТ;
6. да осигури подходящо място за осъществяване на договорената с ИЗПЪЛНИТЕЛЯ дейност /осветено, отоплено, с надлежно лимитиран телефон/;
7. да не ползва, без писмено съгласие на ИЗПЪЛНИТЕЛЯ, извън предмета на договора, охранителите на същия
8. да заплати уговореното в Раздел III възнаграждение;
9. В случай, че в резултат на посегателства, бъдат причинени имуществени вреди на ВЪЗЛОЖИТЕЛЯ, той е длъжен да уведоми, по надлежния ред, териториалното поделение на МВР, за предприемане на съответните процесуални действия.

(2) ВЪЗЛОЖИТЕЛЯТ има право:

1. да иска изпълнение на възложената работа качествено и в срок, съгласно договореното;
2. по всяко време на денонощието да извършва проверки и осъществява контрол по изпълнението на договора, без да създава пречки за изпълнение на задълженията на ИЗПЪЛНИТЕЛЯ;
3. да получава от ИЗПЪЛНИТЕЛЯ своевременно информация за констатираните посегателства, водещи до увреждане, опит за увреждане и кражба на имуществото му.
4. да предлага и налага промени по организацията на изпълнението.

**V. ОТГОВОРНОСТ. ГАРАНЦИЯ ЗА ИЗПЪЛНЕНИЕ И ЗАСТРАХОВКИ.**

Чл. 6. (1) ИЗПЪЛНИТЕЛЯТ носи пълна имуществена отговорност за действително нанесените щети на ВЪЗЛОЖИТЕЛЯ, предизвикани от незаконно проникване в охранявания обект или недобросъвестно поведение от служителите на ИЗПЪЛНИТЕЛЯ.

(2) ИЗПЪЛНИТЕЛЯТ носи пълна имуществена отговорност за причинени имуществени щети в резултата от неизпълнение или неточно изпълнение на клаузите на договора. Отговорността не може да надвишава единичната или обща стойност на имуществото, съгласно счетоводните документи на ВЪЗЛОЖИТЕЛЯ.

(3) ИЗПЪЛНИТЕЛЯТ заплаща разликата между действително причинените щети и съответната изплатена застрахователна сума, ако имуществото е застраховано за този риск.

(4) ИЗПЪЛНИТЕЛЯТ заплаща дължимото обещетение на ВЪЗЛОЖИТЕЛЯ по сметка, по банков път, в лева, в .........(съгласно техническото предложение) дневен срок от подписване на протокола третиращ щетата или от предявяването на констативен акт.

(5) ИЗПЪЛНИТЕЛЯТ има право при установяване на конкретния извършител и независимо от отказа на ВЪЗЛОЖИТЕЛЯ, да упражни правото си на регресен иск към трети лица.

(6) ИЗПЪЛНИТЕЛЯТ не носи отговорност за вреди и щети, причинени умишлено или по непредпазливост от персонала на ВЪЗЛОЖИТЕЛЯ, доколкото те не могат да бъдат обект на охраната.

(7) ИЗПЪЛНИТЕЛЯТ не носи отговорност за вреди и щети като резултат от непреодолима сила. В тези случаи ИЗПЪЛНИТЕЛЯТ носи отговорност и дължи обещетение, само когато лицата от охраната са имали виновно поведение, изразяващо се в умисъл или груба небрежност.

(8) ИЗПЪЛНИТЕЛЯТ не носи отговорност за вреди и щети, настъпили в следствие от недостатък в обезопасяването на обекта, който е бил писмено изтъкнат от ИЗПЪЛНИТЕЛЯ, но не е отстранен от ВЪЗЛОЖИТЕЛЯ или ВЪЗЛОЖИТЕЛЯТ възпрепятства бързия достъп до и в обекта.

(9) ИЗПЪЛНИТЕЛЯТ не носи отговорност за вреди и щети, когато ВЪЗЛОЖИТЕЛЯТ не е платил дължимата такса /възнаграждение/ за охрана по причини, независещи от ИЗПЪЛНИТЕЛЯ.

(10) Обстоятелствата на отговорността, наличието, стойността на имуществото, размера на щетата се установяват със счетоводни документи, а при необходимост – документи, издадени от компетентни органи /ако е необходим такъв/. Окончателният размер на действително причинената щета и дължимото обещетение се фиксира от страните с двустранен протокол, явяващ се неразделна част от настоящия договор. При отказ на ИЗПЪЛНИТЕЛЯ да подпише протокола, щетите се установяват едностранно от ВЪЗЛОЖИТЕЛЯ, с констативен акт и се предявяват на ИЗПЪЛНИТЕЛЯ.

Чл. 7. (1) При частично неизпълнение на договора ВЪЗЛОЖИТЕЛЯТ задържа и усвоява пропорционална част от сумата по гаранцията за изпълнение, съответстваща на неизпълнената част от договора и/или се прихваща дължимите суми от площанията по договора. В случай на пълно или частично неизпълнение на договора, това се отразява в протокол.

(2) При причинени вреди на ВЪЗЛОЖИТЕЛЯ от служители на ИЗПЪЛНИТЕЛЯ, първият има право да покрие причинените щети от гаранцията. Ако щетите са на по-голяма стойност, за разликата ВЪЗЛОЖИТЕЛЯ може да предяви претенцията си по съдебен ред и/или да прихване дължимите суми от дължимите по договора плащания. Причиняването на вреди се удостоверява със съставянето на констативен протокол от координатора и отговорника по договора, съвместно с други длъжностни лица свързани с изпълнението на договора, определени от ВЪЗЛОЖИТЕЛЯ. При отказ на ИЗПЪЛНИТЕЛЯ да подпише протокола, щетите се установяват едностранно от ВЪЗЛОЖИТЕЛЯ с констативен акт и се предявяват на ИЗПЪЛНИТЕЛЯ.

(3) Независимо от предходните клаузи, в случай на забава ИЗПЪЛНИТЕЛЯТ дължи неустойка за всеки просрочен ден в размер на 0,05 % от стойността на договорената цена за обект, но за не повече от 60 дни. Начисляването на неустойка се удостоверява с констативен протокол съставен от координатора и отговорника по договора. Неустойката се удържа от представената гаранция за изпълнение на договора и/или се прихваща от дължимите по договора плащания. При отказ на ИЗПЪЛНИТЕЛЯ да подпише протокола, неустойките се установяват едностранно от ВЪЗЛОЖИТЕЛЯ с констативен акт и се предявяват на ИЗПЪЛНИТЕЛЯ..

(4) При пълно неизпълнение на договора ВЪЗЛОЖИТЕЛЯТ задържа и усвоява сумата по представената гаранция за изпълнение. ВЪЗЛОЖИТЕЛЯ може да предяви претенции и по съдебен ред. Неизпълнението се удостоверява със съставянето на констативен протокол от координатора и отговорника по договора, съвместно с други длъжностни лица свързани с изпълнението на договора определни от ВЪЗЛОЖИТЕЛЯ. При отказ на ИЗПЪЛНИТЕЛЯ да подпише протокола, неизпълнението се установяват едностранно от ВЪЗЛОЖИТЕЛЯ с констативен акт и се предявяват на ИЗПЪЛНИТЕЛЯ..

(2) При несвоевременно реагиране от ИЗПЪЛНИТЕЛЯ на сигнал от СОТ в обекта в резултат, на което е последвала кражба, ИЗПЪЛНИТЕЛЯТ обезщетява ВЪЗЛОЖИТЕЛЯ за действително претърпените вреди. Обезщетението се дължи след мотивирано писмено искане от ВЪЗЛОЖИТЕЛЯ в рамките на ........ /................./ (съгласно техническото предложение на класирания на първо място участник) календарни дни от извършването на кражбата и при неразкриване на извършителя в този срок. Размерът на щетата се установява с протокол, подписан от представители на двете страни, като за ВЪЗЛОЖИТЕЛЯ упълномощен да подписва акта е координаторът по договора. При отказ на ИЗПЪЛНИТЕЛЯ да подпише протокола, щетите се установяват едностранно от ВЪЗЛОЖИТЕЛЯ с констативен акт и се предявяват на ИЗПЪЛНИТЕЛЯ.

(3) При установено нарушение на охраната за един или повече обекти, се начислява неустойка в размер на десет процента за всяко констатирано нарушение за всеки обект. При размер на неустойката над петдесет процента (констатирани над пет нарушения) за обект изпълнението на услугата не се приема, и дължимата неустойката в размер на възнаграждението за обект и начислените суми за всяко констатирано нарушение може да се удържа от стойността на месечното плащане по договора.

(4) При забава на ВЪЗЛОЖИТЕЛЯ по отношение на сроковете за плащане, съгласно чл. 3 той дължи на ИЗПЪЛНИТЕЛЯ обезщетение за забава в размер на основния лихвен процент на БНБ плюс 5 (пет) пункта върху стойността на забавеното плащане, но не повече от 10% от стойността на забавеното плащане.

(5) Сумите за неустойки, щети, вреди, обезщетения и пропуснати ползи се заплащат в срок до 10 /десет/ календарни дни от датата на претенцията, писмено заявена. При неплащане в срок сумите могат да се приспадат от дължимите месечни плащания.

(6) Неустойката се начислява върху дължимата сума, без ДДС.

(7) Не се считата за забава случаите, при които първостепенният разпоредител с бюджет забави потвърждението на плащанията.

Чл. 8 (1) При подписването на този договор ИЗПЪЛНИТЕЛЯТ предава на ВЪЗЛОЖИТЕЛЯ неотменяема и безусловна гаранция за изпълнение на задълженията му по този договор под формата на паричен депозит, внесен по сметка на ВЪЗЛОЖИТЕЛЯ, или безусловна и неотменяема банкова гаранция в размер на 5 % от общата стойност на договора.

(2) Срокът на валидност на гаранцията е 30 дни след подписване на двустранен протокол за приключване на задълженията на ИЗПЪЛНИТЕЛЯ по договора.

(3) ИЗПЪЛНИТЕЛЯТ е длъжен да сключи и поддържа за целия срок на изпълнение на договора застраховка “Обща гражданска отговорност” за нанесени имуществени вреди на ВЪЗЛОЖИТЕЛЯ. Застрахователната полица се представя при предаване на обектите за охрана.

**VІ. ПРЕКРАТЯВАНЕ И САНКЦИИ**

Чл. 9. (1) Настоящият договор се прекратява:

1. С изтичане на срока, за който е сключен.
2. По взаимно съгласие на страните.
3. Възложителят има право едностранно с минимум едномесечно писмено предизвестие, изпратено до Изпълнителя да прекрати частично или изцяло договора. Предизвестието следва да съдържа уведомление за прекратяване на договора и датата, от която това прекратяване влиза в сила. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ дължимите до датата на прекратяване суми по договора без да дължи неустойки.
4. Едностранно, с месечно предизвестие, отправено до неизправната страна по договора.
5. Едностранно от ВЪЗЛОЖИТЕЛЯ, без предизвестие, при неизпълнение на задълженията на ИЗПЪЛНИТЕЛЯ, които водят до липса на охрана на обект за повече от 24 часа. В този случай ВЪЗЛОЖИТЕЛЯТ има право да задържи пълния размер на гаранцията за изпълнение.

(3) В случай, че ИЗПЪЛНИТЕЛЯТ се откаже от договора, без да е получил съгласието на ВЪЗЛОЖИТЕЛЯ, той дължи обещетение за двумесечно предизвестие в размер на определената месечна сума по договора или не получава възнаграждение, ако за срока на предизвестие изпълнява договорните си задължения. В този случай ВЪЗЛОЖИТЕЛЯТ има право да удържи размера на неустойката от дължимите плащания към ИЗПЪЛНИТЕЛЯ. Внесената сума като гаранция за изпълнение, остава в полза на ВЪЗЛОЖИТЕЛЯ.

(4) Страните се освобождават от санкции за неизпълнение на задълженията си по този договор, ако причините за неизпълнението са предизвикани от фосмажорни обстоятелства, за което е задължително своевременното уведомление на страните.Под фосмажорни обстоятелства се разбира природно бедствие, война, национална стачка, епидемия, акт на орган на управление и др. В този случай страните си дължат взаимно само действително извършените разходи.

(5) При прекратяване на Договора се съставя Протокол, в който страните приемат и предават обектите и уточняват наличието на задължения.

**VІІ. СПОРОВЕ И АРБИТРАЖ**

Чл. 10. (1) Всички спорове, възникнали по време на изпълнението интерпретирането или приложението на настоящия договор, се решават по взаимно съгласие и при прилагане разпоредбите на общото гражданско законодателство

(2) В случай, че не се постигне съгласие, всяка от договарящите страни може да отнесе спорното положение пред съда.

**VІІІ. ОБЩИ УСЛОВИЯ**

Чл. 11. (1) Нищожността на някоя клауза от настоящия договор не води до нищожност на договора като цяло.

(2) Всички двустранно подписани документи, и констативни актове, в процеса на изпълнение на поръчката са неразделна част от настоящия договор.

(3) Неразделна част от договора са документацията на процедурата за възлагане на обществената поръчка, предложението на ИЗПЪЛНИТЕЛЯ, и документите и удостоверенията представени при подписване на договора.

(4) Съобщенията между страните във връзка с изпълнението на клаузите на настоящия договор следва да са в писменна форма, като съобщенията ще се получават на следните адреси и по следния начин:

За Изпълнителя : .......................................

За Възложителя: гр. София, кв. „Павлово”, ул. „Мусала” № 1,

Координатор по договора от страна на АГКК е................................

За подизпълнителя ............................... /в случай, че е приложимо/

Чл. 12. ВЪЗЛОЖИТЕЛЯТ определя:

(1) Началниците на съответните Служби по геодезия, картография и кадастър за отговарящи за изпълнението на договора от страна на АГКК по областни центрове.

(2) Цялостната координация и контрол по изпълнение на договора ще се осъществява от .................. – на длъжност ............... отдел „.................-”

(3) ИЗПЪЛНИТЕЛЯТ определя ............ на длъжност ............. „..................” за отговарящ за изпълнението на договора тел ..............................

(4) При промяна на банковите сметки, адреси, телефони и др., съответната страна е длъжна да уведоми писмено другата страна.

За връзка с ИЗПЪЛНИТЕЛЯ:..........................................................................................................факс.........................,телефон............................, мобилен телефон...........................

Неразделна част от договора са следните приложения:

Приложение № 1 – Техническа спецификация на Възложителя;

Приложение № 2 – Техническо предложение на Изпълнителя;

Приложение № 3 – Списък с обекти и опис на имуществото към тях;

Приложение № 4 – Ценово предложение на Изпълнителя;

Приложение № 5 – Документация за участие

Приложение № ........................... – други документи

Настоящият договор се състави и подписав два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**AГЕНЦИЯ ПО ГЕОДЕЗИЯ, /ДРУЖЕСТВО/**

**КАРТОГРАФИЯ И КАДАСТЪР**

**ИНЖ. СВЕТОСЛАВ НАКОВ /ИМЕ/**

**ИЗПЪЛНИТЕЛЕН ДИРЕКТОР /ДЛЪЖНОСТ/**

**Главен счетоводител: ............................**

**/Полина Зашева/**